Սխալված չենք լինի, եթե պնդենք, որ հանրության մեջ ձևավորվել են փոքրիկ խմբակներ, որոնց միակ զբաղմունքը ԼԳԲՏ համայնքի դեմ պայքարելն է և ատելության ու բռնության կոչերով հանդես գալը։ Դրանք հիմնականում մարգինալ խմբեր են ու չնայած գործում են առանձին-առանձին, բայց տեղավորվում են նույն օրինաչափության շրջանակներում։ Համանման կազմակերպությունների շարքում կարելի է առանձնացնել «Մեկ ազգ մեկ դաշինք»-ը, «Համահայկական ծնողական կոմիտեն», «Երևանյան աշխարհաքաղաքական ակումբը», «ՀԱՍԱԿ» կուսակցությունը, «Հանուն ինքնիշխանության վերականգնման» ՀԿ-ն և այսպես շարունակ։ Ինչպես նաև այս խմբակներին ակտիվորեն աջակցում է «Իրավունք» թերթը Հովհաննես Գալաջյանի գլխավորությամբ, ռուսաստանյան «Սպուտնիկ» ռադիոկայանի հայաստանյան մասնաճյուղը, իսկ ֆեյսբուքում չափազանց ակտիվ է «Stop G7» կայքը, ինչպես նաև՝ տարատեսակ բլոգերներ ու ֆեյսբուքյան օգտատերեր։